I mandags satte styrkeløfteren en tyk streg under sit enorme talent, da han ved VM i Kaunas i Litauen løftede ikke mindre end 172,5 kilo i bænkpres og dermed vandt. - Det var en fed følelse. Det er jo den sport her, jeg går op i, og så kan man jo kun være glad, når tingene lykkes, fortæller Matti Christensen. Med titlen har Thisted-drengen, der kan løfte tre gange sin kropsvægt, nu vundet et EM og to gange VM i kongedisciplinen inden for sin idræt. - Nu er mit næste mål at bænke 200 kilo, og så går jeg efter at blive verdens bedste senior, lyder det fra supertalentet.
Trods sin unge alder er Matti Christensen fra Thisted allerede verdensmester i sin klasse i styrkeløft.